Public procurement notice: Contract Notice
Published: 2017-07-14
Buyer: Forsvaret og Forsvarsministeriets Styrelser
Country: DK
Contract type: Supplies
Procedure: Open procedure
CPV classification: 22460000 | 72000000 | 79000000
Submission deadline: 2017-09-04
Award criteria: The most economic tender

Technical requirements: Det offentlige udbud angår en 4-årig rammeaftale om en række reklame- og markedsføringsmæssige varer og tjenesteydelser til understøttelse af Forsvarets havmiljøvogterordning.
Ordningen, der administreres af Værnsfælles Forsvarskommando, har til formål at engagere og fastholde lystsejlere og andre brugere af havet i et samarbejde med Forsvaret om at holde øje med og indrapportere forureninger og affald til søs.
Til brug for havmiljøvogternes indsats og assistance til Forsvaret, modtager de hvert år en gratis kampagnepakke med f.eks. en mastevimpel (til synliggørelse overfor andre søfarende, at fartøjet er en havmiljøvogter), poser til opsamling af havaffald og en lille gave. Børn og børnebørn af havmiljøvogtere kan tilmeldes juniorklubben og modtage gratis undervisningsmateriel mv. om havmiljøet.
Kampagnen omhandler leverandørens udvikling og produktion af disse og flere andre reklame- og markedsføringsmaterialer og forskellige tjenesteydelser inden for digital markedsføring.
Arbejdet udføres primært fra Leverandørens eget forretningssted og sekundært hos Ordregiver i Aarhus fsva. mødeaktivitet mv. Ordregiver forventer primo 2018 at flytte til Karup.
Udbudsmaterialet indeholder konkrete specifikationer for de ønskede varer og tjenesteydelser. Nedenfor angives alene de væsentligste varer og tjenesteydelser og kun med deres betegnelse samt det antal, som Ordregiver forventer at indkøbe pr. år i rammeaftalens 4-årige løbetid.
Varer: 20 000 stk. mastevimpler, 40 000 stk. kuverter, 30 000 stk. hvervebrochurer, 5 000 stk. informationsbrochurer til erhvervslivet, 20 000 stk. sæsonbreve, 20 000 stk. sæsonafslutningsbreve, 20 000 stk. klistermærker, 400 stk. plakater, 20 000 sæsongaver, 1 stk. messestand, 2 x 20 000 stk. medlemsmagasiner (»Havmiljøvogteren«), 50 000 ruller med poser til havaffald, 25 000 ruller med store sække til havaffald, 1 stk. produceret TV spot (hvert 2. år), 1 stk. hverveannonce til bådmagasiner, 1 stk. digital bannerreklame, 1 000 stk. juniorbøger, 1 000 ark med juniorklistermærker, 1 000 stofpatches til juniorerne mm.
Tjenesteydelser: Ca. 40 000 årlige post/pakkeforsendelser til havmiljøvogterne, 1 stk. årlig adressevask, 1 årlig forhandling af forsendelsesomkostninger, drift/vedligeholdelse af eksisterende havmiljøvogter APP, drift/vedligehold af hjemmesiden havmiljøvogter.dk, bistand til identificering af mulige økonomiske støttemuligheder som f.eks. fonde, legater, miljøorganisationer mv.
De forskellige varer udformes af Leverandøren i samråd med Ordregiver, som godkender den endelige udformning.
De konkrete vilkår for udbuddets gennemførelse, herunder under- og delkriterierne og vægtningen heraf fremgår af udbudsmaterialets udbudsbetingelser.
Leverandøren skal efterleve udbudsmaterialets krav vedrørende Corporate Social Responsibility (CSR), herunder arbejdsklausulen om løn- og arbejdstidsvilkår mv., som fastsat iht. ILO konvention nr. 94 og Beskæftigelsesministeriets cirkulære nr. 9471 af 30.6.2014, menneskerettigheder, arbejdstagerrettigheder, miljø og antikorruption.
Leverandøren skal endvidere som et mindstekrav efterleve udbudsmaterialets krav om anvendelse af bæredygtigt træ for en række af ydelserne under rammeaftalen som fastsat iht. Naturstyrelsens (Miljø- og Fødevareministeriet) Cirkulære nr. 9466 af 25.6.2014 og den tilknyttede vejledning nr. 9467 af 25.6.2014.
Tilbudsgiverne bør læse udbudsmaterialet grundigt igennem og i den forbindelse være særligt opmærksomme på de stillede krav vedrørende udelukkelse og egnethed.
Tilbuddene må ikke indeholde forbehold overfor grundlæggende elementer i udbudsmaterialet. De stillede mindstekrav vedrørende de efterspurgte ydelser og priser og efterlevelse af Naturstyrelsens (Miljø- og Fødevareministeriet) cirkulære nr. 9466 af 25.6.2014 anses for grundlæggende elementer og skal ubetinget opfyldes.
Tilbudsgiverne har mulighed for at stille skriftlige spørgsmål til udbudsmaterialet mv. under tilbudsfasen. Spørgsmål sendes pr. mail til kontaktpersonen angivet i afsnit I.1) ovenfor. I ugerne 29, 30 og 31 (17.7.2017-6.8.2017) skal spørgsmål dog sendes til specialkonsulent Holger Haarløv, Forsvarsministeriet, på e-mail: hbh@fmn.dk. I emnefeltet angives »Spørgsmål vedrørende udbud af Forsvarets havmiljøvogterkampagne«. Spørgsmål og svar vil blive offentliggjort på Forsvarsministeriets hjemmeside www.fmn.dk/udbud